Provider oznámil sprístupnenie služby pre ďalšiu platformu.
Telekom začal ponúkať aplikáciu Magio Go aj pre televízory značky LG. Dostupná je pre zariadenia od verzie webOS 3.5 a vyššie. Záujemcovia ju nájdu v aplikačnom obchode.
"Aplikácia Magio Go pre LG obsahuje rovnaké funkcie ako už dostupná verzia pre televízory Samsung a televízory s operačným systémom Android TV. Zákazníci tak môžu sledovať televízne kanály a programy z videopožičovne, využívať 7-dňový TV archív a množstvo ďalších funkcií bez nutnosti set-top boxu," spresnil Telekom.
Magio Go aplikácia je dostupná pre televízory LG, ktoré boli vyrobené od roku 2017.
V ponuke sú tri balíčky za 12,9 eura, 17,9 eura a 22,9 eura. Platforma je dostupná pre dve zariadenia. Službu môžu zákazníci využívať cez sieť akéhokoľvek operátora.